Materiál na rokovanie pre Mestské zastupiteľstvo v Žiline

NÁVRH NA VYPLATENIE ODMENY HLAVNEJ KONTROLÓRKE MESTA ŽILINA

Materiál obsahuje: 

1.	Návrh na uznesenie
2.	Dôvodová správa 

Predkladá:						    	 

Ivan Harman, 
primátor mesta

V Žiline dňa 07. 01. 2009

NÁVRH NA UZNESENIE MESTSKÉHO ZASTUPITEĽSTVA V ŽILINE

Uznesenie č. _________/ 2009

Mestské zastupiteľstvo v Žiline

I.	schvaľuje

1.	vyplatenie odmeny hlavnej kontrolórke mesta Ing. Elene Šutekovej vo výške 3000 € za kvalitné vykonávanie pracovných činností v roku 2008 v najbližšom výplatnom termíne

Dôvodová správa

Podľa § 18c ods. 5 zákona SNR č. 369/1990 Zb. o obecnom zriadení v znení neskorších predpisov môže mestské zastupiteľstvo schváliť odmenu hlavnému kontrolórovi až do výšky 30% mesačného platu hlavného kontrolóra. Vychádzajúc z výšky schváleného platu hlavnej kontrolórky a počtu mesiacov, ktoré odpracovala v roku 2008 je maximálne možné priznať odmenu najviac do výšky 3967,34 €  (119 520,- Sk).
Ing. Elena Šuteková vykonáva funkciu hlavného kontrolóra od 1.5.2008. Uznesením mestského zastupiteľstva jej bol stanovený plat v súlade s vyššie uvedeným ustanovením zákona bez odmeny.
Vzhľadom k tomu, že hlavná kontrolórka a útvar, ktorý riadi, plní úlohy jej zverené zákonom i mestským zastupiteľstvom na vysokej profesionálnej úrovni, a to i napriek dlhodobo zníženému počtu zamestnancov z dôvodu pracovnej neschopnosti, navrhujem jej schváliť odmenu  vo výške 3000 €.
Aj keď zákon neukladá povinnosť výšku odmeny zdôvodniť považujem za povinnosť zdôrazniť, že hlavná kontrolórka mesta iniciatívne vypracovala smernicu o finančnej kontrole, prispela k skvalitneniu systému previerok vykonávaných na útvare hlavného kontrolóra a zaviedla zmenu systému vybavovania sťažností a petícií občanov. 
Odmena bude vyplatená v prvom výplatnom termíne po schválení mestským zastupiteľstvom.

Návrh na vyplatenie odmeny hlavnej kontrolórke mesta bol predložený dňa 13.01.2009 Mestskej rade v Žiline, ktorá návrh prerokovala a odporučila Mestskému zastupiteľstvu v Žiline schváliť hlavnej kontrolórke mesta Žilina odmenu vo výške 3 000 €.